Դավիթ Հակոբյան (լուսանկարիչ)

Դավիթ Հակոբյան (), հայ լուսանկարիչ, Հայաստանի Հանրապետության Նախագահի անձնական լուսանկարիչ (2010-ից)։

Կենսագրություն 
Ծնվել է 1986 թվականի փետրվարի 28-ին Երևանում։ 2002 թվականին ավարտել է Երևանի թիվ 186 միջնակարգ դպրոցը։ 2002 թվականից զբաղվում է պրոֆեսիոնալ լուսանկարչությամբ։

2008 թվականին ավարտել է Երևանի Խաչատուր Աբովյանի անվան հայկական պետական մանկավարժական համալսարանի կուլտուրայի ֆակուլտետի գեղարվեստական լուսանկարչության բաժինը, իսկ 2010 թվականին նույն բուհում ստացել է մագիստրոսի կոչում։

2007-2010 թվականներին աշխատել է «Արմենպրես», ապա՝ «Պանարմենիան Մեդիա» լրատվական գործակալություններում՝ որպես ֆոտոլրագրող։ Մասնակցել է մի շարք ցուցահանդեսների Հայաստանում և արտերկում։

2010 թվականից աշխատում է որպես ՀՀ նախագահի անձնական լուսանկարիչ։

Ցուցահանդեսներ 
2016 թվականին Հայաստանի նկարիչների միությունում բացվել է Դավիթ Հակոբյանի լուսանկարների անհատական ցուցահանդեսը։

Ծանոթագրություններ

Արտաքին հղումներ 
 
 

Հայ լուսանկարիչներ
ՀՊՄՀ շրջանավարտներ